I. El Projecte de decret que se sotmet a dictamen regula i adequa a la Llei 30/1992 de 26 de novembre determinats procediments administratius que afecten les matèries de la competència del Departament de Justícia amb específica incidència en la fixació dels terminis en què l'Administració ha de complir l'obligació de resoldre els expedients i en la determinació els efectes estimatoris o desestimatoris de l'incompliment d'aquesta obligació.
La intervenció d'aquesta Comissió Jurídica Assessora es produeix amb caràcter preceptiu en virtut del que estableix l'article 3.1.b) de la seva Llei reguladora en tractar-se d'un projecte de disposició de caràcter general que es dicta en execució del que preveuen tant els articles 42 i 43 i la disposició addicional tercera de la Llei 30/1992 de 26 de novembre com del que disposa l'article 81 de la Llei catalana 13/1989 de 14 de desembre referit al silenci positiu i en relació amb el desplegament del qual ja es va pronunciar aquesta Comissió Jurídica Assessora en el seu Dictamen núm. 44/90.
El Projecte que se sotmet a consulta ha estat objecte d'una sumària tramitació.
A l'expedient tramès consten formalment els documents legalment exigits tot i que el seu contingut substantiu llevat de la llista de disposicions afectades és més aviat genèric i poc expressiu de les circumstàncies específiques que l'Administració ha hagut de tenir en compte al moment d'elaborar el present Projecte i proposar les solucions normatives que afecten les matèries pròpies del Departament de Justícia encara que sí que es refereix expressament a un determinat procediment relatiu a l'Administració penitenciària.
La tècnica normativa seguida per portar a terme l'adequació dels procediments afectats que implica modificacions i innovacions normatives de rang reglamentari és substancialment correcta tot i que difereix de la utilitzada en altres projectes semblants que ha informat aquesta Comissió Jurídica Assessora.
En el cas present el mètode seguit permet una major senzillesa i claredat i una menor complexitat normativa.
Els art. 1 i 2 del Projecte regulen respectivament els procediments ja recollits en anteriors normes i aquells que són desplegament innovador de les lleis i n'estableixen els terminis de resolució en cada cas i els efectes que produeix la manca de resolució expressa.
La regla és que es respecta el termini general de tres mesos indicat per la Llei 30/1992 que s'escurça en determinats casos; i es respecta així mateix la tendència que presideix dita Llei favorable a presumir efectes estimatoris davant la inactivitat administrativa tal com s'ha assenyalat en anteriors dictàmens que s'exceptua en el cas present en determinats supòsits –art. 1 b) i c)– referents a l'Administració penitenciària i a la sol·licitud de beques que s'ajusten als criteris legals.
L'article 3 es refereix als diversos procediments d'inscripció en el registre d'associacions fixant un termini de 20 dies i els efectes desestimatoris de la manca de resolució.
En la mesura que la inscripció registral de les associacions no afecta el lliure exercici del dret fonamental reconegut a l'art. 22 CE ja que segons dit precepte la inscripció ho és a mers efectes de publicitat i eventualment d'adquisició de personalitat jurídica pot entendre's que en tal cas no seria incorrecta la solució per la qual opta el Projecte.
Tot i així la menció que es fa a la Llei 62/1978 de 26 de desembre no resulta prou entenedora sobretot si amb ella es vol referir a la dissolució de les associacions per sentència judicial cas en el qual la inscripció en el registre no tindria el caràcter de procediment administratiu iniciat a sol·licitud de l'interessat.
És un extrem que caldria clarificar.
V. L'article 4 del Projecte estableix una regla general per a tot tipus de procediments de concessió de subvencions i ajuts: a manca de l'especificació d'un termini màxim per resoldre en la normativa reguladora del procediment de cada subvenció s'estableix el general de tres mesos; i a la manca de resolució expressa en dit termini se li atorguen efectes desestimatoris en tot cas.
Pel que fa al termini de tres mesos i als efectes desestimatoris no hi ha cap discordança amb les normes legals.
Pel que fa al moment inicial per al còmput del termini fixat sobre el qual res no s'especifica pot prendre's en consideració l'inici del procediment com a realitzat a instància de l'interessat i computar el termini des de la presentació de la sol·licitud; però també cal valorar la possibilitat que la normativa o convocatòria corresponent estableixi terminis concrets per a presentar les sol·licituds de subvenció o ajuts supòsit en el qual el termini per a resoldre s'hauria de computar a partir de la finalització del període de presentació de les sol·licituds.
Aquesta observació podria referir-se també al supòsit número 8 de l'annex 1 relatiu a procediments de sol·licitud de beques.
Els articles 5 i 6 del Projecte en la mesura que es remeten al règim general de la Llei 30/1992 sense incorporar cap regulació pròpia no plantegen problemes de legalitat.
En fi a títol de suggeriment es pot considerar per a una major claredat i informació la conveniència que a l'apartat "disposició legal" dels annexos s'hi especifiqui l'article o el precepte concret de cada disposició que resulta afectat.
Un cop considerades les observacions que s'han formulat pot elevar-se a la seva aprovació pel Govern el Projecte de decret sotmès a consulta.